Huweliksbevestiging - 1 Kor 13
Geskryf deur Hannes Koornhof on 07 Desember 2009. Posted in Preekstudies - Huwelikspreke	Voor die Skriflesing kan die liturg vir die gemeente sê dat hy/sy vandag eintlik 'n baie gewaagde ding gaan doen: dit is om by 'n troue uit 1 Kor 13 te lees! Die rede waarom dit gewaagd is, is omdat 'n mens 1 Kor 13 maklik as niksseggend kan ervaar. Die gedeelte self is so oorbekend, die term "liefde" is so afgeslyt, so geïnflasioneerd dat 'n mens maklik niks meer daarin hoor nie. Verder hoor mense dikwels hierdie gedeelte verkeerd [juis by 'n troue!] - asof dit hier oor emosionele liefde gaan. Terwyl daar hoegenaamd niks sentimenteel in is wat hier oor die liefde gesê word nie!
Tog waag 'n mens om dit te lees, omdat dit die wonder van die Bybel is: dat die Gees vir 'n mens die ou-ou tyding kan laat hoor asof dit die jongste nuus is. [ & Dit is ook 'n goeie idee om dele van 1 Kor uit 'n ander vertaling te lees, bv Die Boodskap of The Message ]
Geskryf deur Hannes Koornhof on 16 November 2009. Posted in Preekstudies - Huwelikspreke	Huweliksbevestiging Psalm 121
Nou is die vraag: watter verskil maak die erediens en die teenwoordigheid van God wat hy daar bely en beleef het aan die stuk van die lewe wat nou voorlê – aan die "son" en die "maan" en die "berge", met ander woorde aan die fisiese gevare en die onbekende magte soos daar in daardie tyd daaroor gedink is. Maak die liturgie enigsins 'n verskil ... of is dit net 'n blote ritueel?